ત્યાર બાદ અમારા વિસ્તારમાં પાણીનો પમ્પ મૂકીને ભરાયેલા પાણીનો નિકાલ કરવામાં આવ્યો હતો, પરંતુ ગટરમાં રહેલી ક્ષતિઓને ગઈ કાલ સુધી સુધરાઈએ શોધીને એનું નિરાકરણ કરવા માટે કોઈ જ કાર્યવાહી કરી નહોતી જેને લીધે હજી પણ આ વિસ્તારમાં પાણી ભરાય છે. અમારા સારા દિવસો ક્યારે આવશે એ જ સમજાતું નથી.’ કૃતિકાએ કહ્યું હતું કે ‘હું ‘મિડ-ડે’ની રેગ્યુલર વાચક છું જેમાં મિડ-ડે LOCALમાં તમે લોકોની સમસ્યાઓ સામે અવાજ ઉઠાવો છો. મેં અનેક વાર માર્ક કયુર્ર઼્ છે કે તમારા અખબારમાં અહેવાલ પ્રસિદ્ધ થયા પછી લોકોની અને અનેક વિસ્તારોની સમસ્યાનાં નિરાકરણ થયાં છે. આનાથી પ્રેરિત થઈને જ હું તમારા માધ્યમથી અમારા વિસ્તારની સમસ્યા સૌની સમક્ષ મૂકી રહી છું. મને પૂરેપૂરી આશા છે કે આ અહેવાલની પ્રસિદ્ધિ પછી અમને ચોક્કસ રાહત મળશે.’